Page:Ludus Coventriae (1841).djvu/362

 Pylat, Annas, and Cayphas go to ther skaffaldys, and the knyghtes seyn,

Affraunt. Now in this grownde He lyth bounde, That tholyd wounde, ffor he was ffals. This lefft cornere I wyl kepe here, Armyd clere, Bothe hed and hals.

Cosdran. I wyl have this syde, What so betyde; If any man ryde To stele the cors, I xal hym chyde With woundys wyde, Amonge hem glyde With fyne fors.

Ameraunt. The hed I take, Hereby to wake; A stele stake I holde in honde, Maystryes to make, Crownys i-crake, Schafftys to shake, And schapyn schonde.

Arfaxat. I xal not lete To kepe the fete, They ar ful wete, Walterid in blood. He that wylle stalke,